text: Fra torsdag: Politiet jager spritbilister
  01 april 2015 kl. 12.33
  Politiet bruger påsken til at kontrollere, om bilisterne er påvirkede.
  Påske-aktionen begynder torsdag og fortsætter til og med mandag, oplyser politiet i en pressemeddelelse.
  - På trods af at det i dag er mindre accepteret at køre i påvirket tilstand, er spiritusbilister fortsat involveret i hver femte dødsulykke, lyder det fra politiet.
  Politiet kontrollerer også, om bilisterne er påvirkede af narkotika eller medicin.
  Antallet af sigtelser for narkotika- og medicinkørsel er stigende, hvilket ikke mindst skyldes, at politiet har fået bedre redskaber til at kontrollere bilisterne, meddeler politiet.
  